Een dood ná skietery by lugmagbasisEen man is dood en ‘n ander is kritiek beseer nadat ‘n lid van die Suid-Afrikaanse Lugmag by die Bloemspruit-lugmagbasis in die Vrystaat op sy kollegas losgebrand het. “’n Lid aan diens het twee kollegas geskiet,” het kapt. Harry Nagel, woordvoerder van die polisie in die Vrystaat, gesê. “Een van hulle is op die toneel dood en die ander is in ‘n kritieke toestand.” Die skietery het Sondagoggend omstreeks 02:00 plaasgevind. Een persoon is in hegtenis geneem en word in die polisieselle aangehou. “Ons ondersoek ‘n saak van moord en poging tot moord,” het Nagel gesê.